text:
Vitsti tú, at Católska skøkjan var affilierað við Nazistarnar í øðrum heimsbardaga, og at Joseph Ratzinger var við í Hitler Jugend?
Í dag venda hesir kirkjurætningar blinda eygað og deyva oyrað til læruna hjá teirra grundleggjarum. Um pávastólurin var sætið hjá anti-christi í 15. øld, hví skuldu vit dittað okkum at hildið, at hann er tað øvugta í dag?
Hvar stendur tú í mun til katólsku skøkjuna og annan falskan kristindóm, falsliga sokallaðan?
Alt hetta er eingin undran hjá honum, sum kennir sonnu søguna, og skýggjar media-propaganda. Tí hatta er altso synagoga Satans, og Satan er opinbart ikki í stríði við seg sjálvan; serliga ikki, tá ið hann nær sínar hægstu hæddir, sum hann gjørdi í Hitleri. Tá vístu hansara sonnu lagsbrøður síni andlit, og allir armar út í loft, geylandi, Sieg heil!. Hetta avdúkar bara sanna andlitið á skøkju-“kirkjuni”, sitandi á Róms sjey fjøllum, klædd í purpur og skarlaksreytt, skrýdd við gulli og dýrabærum steinum, drukkin av blóði teirra heilagu.
14 Og eingin undran; tí at Satan sjálvur umbroytist í ein ljóseingil.
15 Tí er tað einkið mikið ting, um hansara tænarar eisini verði umbroyttir sum tænarar rættvísinnar; hvørs endi skal verða samsvarandi við teirra verkˇ.
( II. Cor. 11:14-15 FKJ )
3 So hann bar meg burtur í andanum inn í oyðuna: og eg sá eina kvinnu sita uppiá einum skarlakslittum djóri, fult í Guðsspottanar-nøvnum, havandi sjey høvd og tíggju horn.
4 Og kvinnan var skrýdd í purpur og skarlaks lit, og dekkað við gulli og dýrabærum steinum og perlum, havandi eitt gylt bikar í síni hond fult av andstygdum og óreinsku av sínum siðloysi:
5 Og uppiá enni hennara var eitt navn skrivað, LOYNDARDÓMUR, BÁBYLON MIKLA, MÓÐIRIN AT SKØKJUM OG ANDSTYGDUM JARÐARINNAR.
6 Og eg sá kvinnuna drukna við blóði teirra heilagu, og við blóði Jesu martýra: og tá ið eg sá hana, undraðist eg við miklari undran.
( Opb. 17:3-6 FKJ )
Og kvinnan, sum tú sást, er hasin mikli staðurin, sum ræður yvir kongum jarðarinnar.
( Opb. 17:18 FKJ )
( Róm, Vaticanið )


c: text/html

text:
3.10.2018 |
Lesiringurin farin í gongd
Mánakvøldið hittust næmingarnir í nýggja lesiringinum fyri fyrstu ferð
Bókavørðurin, Oddmar Ravnsfjall, hevði sett okkurt gott fram, tá ið 8 næmingar møttu fyrstu ferð til lesiring á bókasavninum.
Næmingur í 10.flokki kom við hugskotinum um at hava lesiring, og hetta fór bókavørðurin beinavegin í gongd við at fyriskipa.
Lesiringurin er fyri allar næmingar í 6.-10.flokki. Um onkur afturat er áhugaður í at vera við, kunnu tey seta seg í samband við Oddmar Ravnsfjall.
Ætlanin er, at næmingarnir hvønn mánað lesa somu bók. Síðani hittast tey heima, ella á skúlanum, at práta um bókina.
Hóast at fleiri høvdu lisið hana áður, avtalaðu næmingarnir, at fyrsta bókin skuldi vera Harry Potter 1.
Tá næmingarnir møtast aftur síðst í oktobur, verður ein nýggj bók vald.
Vit vóna, at foreldur royna at skumpa undir, at teirra barn kemur við til lesiringin.

robotstxt: allowed

filter: keep


text:
Grillveitsla & vatnspøl
Nú stundar til árligu grillveitsluna hjá Álaborg, ið verður leygardagin 9.06.2018, kl:13:00.
Takið tykkara yndis grillmat við oman í Forchhammersvej 5-7. Felagið tekur grillina fram og tit skulla bert taka tykkara yndis grillmat við. Tað vera ókeypis pylsur og pylsubreyð, so leingi vit hava nakað eftir. Vit hava uml. 2 pylsur og 1 breyð til 40 fólk. Vit syrgja eisini fyri salat, ketjup, sinopp, ristaðum leyki, træpinnum til kebab og ný- og heimagjørdari hyldeblomstsaft, beint úr okkara hyldetræði uttanfyri Álastovu!
Møguleiki verur fyri at keypa sær eina kalda føroyska øl afturvið matinum ella eina vanliga sodavatn fyri ein sømiligan prís.
Veðurforsøgninar spáa um serliga gott veður í vikuskiftinum, og tí fara vit at hava ymiskar vatn aktivitetir bæði til børn og vaksin, soleiðis at vit kunna svala okkum í hesum hitanum. Vit syrgja fyri at vatn aktivitetirnir vera á grasplenuni frammanfyri húsini, og grillingin fer fram aftanfyri húsini, so tit noyðast ikki vera bangin fyri at gerast vát, um tit ikki ynskja tað. Vit fara at hava vatnballónir, vatnslangu, svimjihyl til tey smærru børnini og Slip N Slide, og um tit hava okkurt annað, sum eisini hevði verið hóskandi til dagin, eru tit vælkomin at taka hetta við! 😀
Um tit vilja vera við í vatn aktivitetunum, hevði tað verið skilagott at tikið svimjiklæðir og eitt handklæði við sær oman. Vit hava vatnslangu á staðnum, soleiðis at man fær skolað sær kroppin.
GG! Vit vilja gera vart við, at hetta er seinasta freist at avheinta limakort áðrenn summarfrítíðina. So um tit vilja nýta ágóðar felagsins í summar, t.d. avsláttur hjá GoBoat, skal limakortið avheintast hendan dagin. Vit vera ikki aftur at hitta fyrr enn 25. August.


text:
U17 genturnar vunnu á Onglandi
Føroyska U17 landsliðið hjá gentum hava í kvøld vunnið 3-1 á Onglandi við settunum 25-18, 15-25, 25-23 og 25-21
U21: Danmark til reiðar til EM eftir sigur á Føroyum
Tíðarskeiðið rundanum hálvleikin kostaði føroyingunum, ið avrikaðu væl frammanfyri frálíkum føroyskum áskoðarum í Aalborg
Ægir venur og kappast í Fraklandi
Liðið fyrireikar seg m.a. til FM á stuttgeil 2018
- Vit skulu vinna 4 ella 5-0 móti Føroyum
Fyrrverandi landsliðsáleyparin, Flemming Povlsen, var ógvuliga greiður í upptaktini til U21-landsdystin


text:
Finnur Fríði bjóðar 2.500 tons av svartkjafti út á Fiskamarknaðinum
vinna23-04-2018 - 16:48 - Jóanis Nielsen
Finnur Fríði bjóðar í dag 2.500 tons av svartkjafti út á Fiskamarknaðinum, teir koma á Fuglafjørð í morgin skilja vit á yvirlitinum yvir søluna.
Hvørs teir spæla hund við fiskidagaskipanina ella hvat tað er vita vit ikki, men sum er er tað bara Havsbrún, sum keypir svartkjaft til mjølframleiðslu - Faroe Pelagic í Kollafirði keypir eisini svartkjaft, men tann svartkjafturin verður heilfrystur og skal tí verða so feskur sum gjørligt.
Skip á søluni 23-04-2018 Kl. 14:00


text:
Enn ein javnleikur
TB | 26/04/13
Effodeildin: TB 2-2 ÍF
Annan dystin á rað, megnar ÍF í dag at berja seg til eina stigið, hóast teir vóru aftanfyri, við meira enn einum máli. Seinasta umfar, á heimavølli móti KÍ, vóru teir heili trý mál aftanfyri, men bardu seg til javnleikin. Og við Stórá í dag, vóru teir tvey mál aftanfyri, og fingu javnað.
Høvdu uppiborið meira
At TB hevði uppiborið meira enn einsamalla stigið í dag, tað sást á øllum brøgdum. Gestirnar jublaðu, sum høvdu teir vunnið, við dystarlok, meðan TB leikararnir hingu við nevinum, eftir at teir høvdu mist á stokkinum.
TB hevði í 80 minuttir megnað at lagt eitt støðugt trýst á gestirnar, og við tveimum málum, fyrstu 16 minuttirnar av øðrum hálvleiki, sá eisini út til, at trýstið skuldi eydnast teimum.
Bartal gjørdist munurin
At ÍF hava ein týdningarmiklan leikara í Bartali Eliasen, bleiv enn einaferð staðfest við Stórá í dag. Hann bleiv blakaður fram í álopið, seinastu 10 minuttirnar av dystinum, tá støðan enn var 2-0 til heimaliðið. Tríggir minuttir seinni høvdu teir minkað um munin, eftir eina longing frá Bartali, og tá bert fýra minuttir írestaðu av dystinum, avgjørdi Bartal sjálvur, tá hann knallaði skallan á eitt hornasparksinnlegg.
2-2 bleiv enddaliga úrslitið í einum dysti, har TB høvdu uppiborið væl meira.
Ferðmikið spæl
Vit hava ofta sæð eitt TB lið, sum stendur langt afturi á vøllinum, og dúvar á skjótar umstillingar. Hetta sóu vit tó ikki í dag. Liðið tóktist at taka tarvin um hornini, og stýrdi spælinum, og harvið dystinum, frá fyrsta bríksli. Hóast tað ikki blivu til nógvar møguleikar í fyrra hálvleiki, so átti TB tó munin eisini í teimum hagtølunum.
Í øðrum hálvleiki blivu TB enn vandameiri, og við sera kvikum spæli, fingu teir lagt seg tvey mál framum, eftir framúr sendingar inn í feltið.
Fyrsta málið kom eftir hornaspark. Hetta horna bleiv vunnið, eftir eitt framúrskarandi gott álop, sum endaði við, at bretin, Nicky Diverdics skallaði ein dundurskallara móti málinum. Jákup Mikkelsen mátti diska upp við einari fantombjarging, fyri at halda skallaranum uttanvert málið. Tá so Óli fekk møguleikan, frá sama hornasparksinnlegginum, var ongin livandi møguleiki hjá Jákupi, og sostatt legði Óli TB á odda.
Bert fáar minuttir seinni, spældi Hjalti Vestergaard ein sukurbólt fram til Aron Sørensen, sum hevði runnið seg væl í positión, úti í høgra borði. Aron hugdi seg um, og sendi síðani eitt projektil av einum innleggi, beint fyri føturnar á Ndende, sum takkaði fyri, og firsttimaði eitt kanónskot av einum fluktara upp í handara málhorn, til ovurhondstóra gleði fyri leikarar, venjara, viðhaldsfólk, og ikki minst frásøgumannin.
Hóast bert eina stigið spurdist burturúr í dag, so er formkurvan avgjørt á veg uppeftir, og spælið tykist batna, fyri hvønn einasta dyst.
So drívið á dreingir, hatta var ein fragd at síggja, hvussu tit spældu fuglfirðingar av vøllinum. Seinastu tíggju minuttirnar tosa vit minni um.
NP


text:
Orð: Anker Eli Petersen
Lag: Terji Rasmussen
Hákunardrongur situr við tína song
og koyrir tær torvmold í eygað.
Hann syngur eina vísu um, at náttin er so long,
og tú má honum lova,
at tú legst at sova,
tá sleppur tú í Dreymaland,
at spæla til tað lýsnar.
So banka tit á portrini í stóru dreymaborg,
sum opnast – og tit trína innar
í vakrar urtagarðar, har einki eitur sorg,
tit ganga eftir gøtum
á blómuprýddum fløtum,
har lítlir fuglar syngja
so vakurt fyri tær.
So ríða tit á mánastrálum eftir himnabrúgvum
og stjørnurnar lýsa tær á veg,
tær hanga undir hválvinum í smáum bjørtum rúgvum,
og sum klokkur tær ringja,
sum einglar tær syngja
og ynskja, at eydnan
skal fylgja tær á veg.
Tú vaskar tær í silvitni, sum mánin hin klári
í nátt letur dansa á vág,
og norðlýsið bjarta tær tváar inn í hárið,
tú tornar á strondum
í ævintýrlondum,
og stjørnudust flættar
tú í títt reina hár.
Men út ímóti morgni, hákunnardrongur
teg leiðir heim í tína song.
Nú sleppur tú ikki at spæla har longur,
tí dagur fær nátt
til at falla í fátt,
og dreymarnir hvørva,
tá ljósið er nær.


text:
Kappingarreglur BTSF´s
Grein 1
Kappingar
Vegna BTSF skipar starvsnevndin og kappingarnevndin fyri kappingum um FM í borðtennis og seta kappingarstjóran.
Grein 2
Galdandi reglur
Spælt verður eftir teim til ein og hvørja tíð galdandi altjóðareglum fyri borðtennis, og teim á aðalfundi BTSF´s samtyktu føroysku serreglum.
Kappingarstjórin hevur ábyrgd av , at hesar reglur verða hildnar, í teim førum, har leikreglurnar ikki kunna verða hildnar, hevur kappingarnevndin, eftir at hava ráðført seg við dómsnevndina, avgerðarrætt.
Kappingarstjórin eigur altíð at hava eitt eintak av nýggjastu útgávu av kappingarreglunum við hondina, tá ið kapping er.
Grein 3
Leikari skiftir felag
Um leikari skiftir felag, skulu øll limaviðurskifti hjá bæði felag og leikara verða í lagi, áðrenn hesin fær loyvi at spæla.
Grein 4
Luttakandi deildir
Kappast verður millum lið, í ein- og tvímansleiki og í blandaðum tvímansleiki, og umfatar hesar deildir: smápinkur, smápiltar, pinkur, piltar, smágentur, smádreingir, gentur, dreingir, kvinnuunglingar, mansunglingar, kvinnur, meistaradeildina, meðaldeildina, old girls og old boys.
Grein 5
Aldursmørk
Smápinkur og smápiltar: Ikki fylt 10 ár innan 1. januar í kappingarárinum.
Pinkur og piltar: Ikki fylt 12 ár innan 1. januar í kappingarárinum.
Smágentur og smádreingir: Ikki fylt 14 ár innan 1. januar í kappingarárinum.
Gentur og dreingir: Ikki fylt 16 ár innan 1. januar í kappingarárinum.
Kvinnuunglingar og mansunglingar: Ikki fylt 18 ár innan 1. januar í kappingarárinum.
Kvinnur og meistaradeildin: Einki aldursmark.
Meðaldeildin*: Hava fylt 18 ár innan 1. januar í kappingarárinum.
Old girls og old boys: Hava fylt 35 ár innan 1. januar í kappingarárinum.
* (Viðvíkjandi liðkapping í meðaldeildini kann verða gjørt frávik um felag, ið søkir um undantaksloyvi, ikki hevur lið í deild har yngri leikarar kunnu leika. Kappingarnevnd BTSF´s metir og avger í slíkum førum.)
Grein 6
Liðkapping
Stk. 1
Kappingarnevnd BTSF´s ger av á hvørjum ári, hvussu liðkappingarnar í hinum deildunum skulu fara fram.
Stk. 2
Loyvi at taka lut í liðkappingini í meistaradeildini, hava allir leikarar, uttan mun til hvørja deild teir annars hoyra til.
Hevur leikari tikið lut í deild omanfyri sína egnu, skal hann leypa dyst um í hægru deildini, áðrenn hann aftur kann leika í lægri deild.
Stk. 3
Tað er loyvt at broyta liðini frá dyst til dyst, eisini í cup-kappingum, um leikararnir annars lúka tey krøv, sum lógirnar seta (sí grein 6, stk. 2).
Hevur felag 2 ella fleiri lið í somu deild, skal ein styrkimeting uppgevast, so at sterkasta liðið fær frámerki A og næststerkasta B o.s.fr., og flyting av leikarum millum hesi liðini fer fram eftir somu reglum sum í grein 6 stk. 2, sum um lægra liðið var í lægri deild.
Stk. 4
Eitt lið kann hava 2 ella 3 leikarar. Av hesum leika 2 ímóti tveimum á mótstøðuliðnum – allir ímóti øllum í einmansleiki. Eisini verður ein tvímansleikur leiktur, eftir at tveir einmansleikir eru leiktir.
Stk. 5
Um leikari leikar í liðkappingini í hægri deild enn sínu egnu, ávirkar hetta tó ikki rætt hansara at luttaka í ein- og tvímansleiki í egnar deild.
Stk. 6
Raðfylgjan av dystum í liðdysti skal verða hendan...
Tvey manslið:
- A ímóti X
- B ímóti Y
- Tvímansleikur
- A ímóti Y
- B ímóti X
Trý manslið:
- A ímóti X
- B ímóti Y
- C ímóti Z
- B ímóti X
- A ímóti Z
- C ímóti Y
- Tvímansleikur
- B ímóti Z
- C ímóti X
- A ímóti Y
Kappingarnevndin ella kappingarstjórin á staðnum ger av, nær liðdystur er liðugt leiktur.
Grein 7
FM-kappingar í ein- og tvímansleiki
Stk. 1
Kappingarnevnd BTSF´s ger av á hvørjum ári, hvussu og hvar FM-kappingarnar skulu fara fram.
Stk. 2
Kappingarnevnd BTSF´s ger av, um seeding skal nýtast til einstaklingakappingarnar og ger av, hvørji skulu seedast. Um leikararnir verða seedaðir, verður hetta gjørt út frá Grand Prix-kappingini.
Stk. 3
Verður leikt eftir cup-skipan, skulu allir dystir leikast sum best av 7 settum í meistaradeildini.
Verður leikt í bólkum skulu dystirnir vera best av 5 settum.
Um úrslitaleikir eru eftir cup-skipanini eiga teir at vera best av 7 settum.
Allar aðrar deildir leika best av 5 settum.
Stk. 4
Kappingarnar skulu skipast so, at raðfylgjan er hendan:
1. Smápinkur og smápiltar
2. Pinkur og piltar
3. Smágentur og smádreingir
4. Gentur og dreingir
5. Kvinnuunglingar, mansunglingar, meðaldeildin og møguliga kvinnur
6. Meistaradeildin og møguliga kvinnur
Hetta verður gjørt fyri at nr. 1, 2, 3 og 4 í einmansleiki og nr. 1 og 2 í tvímansleiki skulu hava høvi at luttaka í deildini omanfyri í bæði ein- og tvímansleiki.
Eingin kann tó flyta upp í meðaldeildina.
Old boys og old girls deildirnar kunnu leikast uttanfyri hesa raðfylgju, tó innanfyri tíðarskeiði 1. oktober til 1. mai.
Kvinnu- og mansunglingar flyta upp í ávíkavist kvinnu- og meistaradeildina sambært omanfyrinevnu reglum.
Rætt at taka lut í meistaradeildini hava leikarar, ið hava tikið lut í liðkappingini í meistaradeildini, og annars uppfylla treytirnar, ið eru ásettar, og teir, sum eftir omanfyrinevndu reglum í grein 7 hava vunnið sær rætt til luttøku í meistaradeildini.
Tó kann kappingarnevndin BTSF´s í serstøkum førum geva undantaksloyvi til leikara at taka lut í meistaradeildini.
Kappingarnevnd BTSF´s hevur eisini heimild at nokta leikarum at taka lut í meðaldeildini, um hon metir, at leikarin er ov sterkur, og tískil oyðileggur kappingina og hugin hjá leikarum, ið annars taka lut í meðaldeildini (meðaldeildin eigur at verða frí fyri sovorðnum).
Grein 8
Upp- og niðurflyting
Stk. 1
Felag, ið vinnur meðaldeildina, skal flyta upp í meistaradeildina komandi kappingarár, um tað ikki hevur lið í meistaradeildini frammanundan. Serlig viðurskifti kunna loyva BTSF at geva undantaksloyvi frá hesum.
Stk. 2
Fyri at luttaka við meira enn einum liði í meðaldeildini krevst, at viðkomandi felag stillar upp við einum liði í meistaradeildini. Serstøk viðurskifti kunnu loyva BTSF at geva undantaksloyvi frá hesi reglu.
Grein 9
Dómaraseðlar
Dómaraseðlar eiga at verða nýttir til allar liðkappingar innan BTSF.
Heimaliðið hevur ábyrgd av, at dómaraseðlar eru BTSF í hendi innan 3 dagar eftir leikdagin. Annars tapir heimaliðið dystin.
Um leikt verður á annan hátt enn við úti- og heimadystum, t.d. við stórum umfari í ítróttarhøll, hevur kappingarstjórin ella ein av kappingarnevndarlimunum ábyrgd av hesum.
Grein 10
Luttøkugjald
Luttøkugjaldið til FM-kappingarnar verður ásett av starvsnevnd BTSF´s.
Grein 11
Útreiðslur av kappingum
BTSF heldur útreiðslurnar av heiðursmerkjum, steypum, høllum, diplomum o.ø. til FM-kappingarnar.
Grein 12
Leikstaður
Kappingarnevnd BTSF´s avger, hvar FM-kappingarnar skulu vera leiktar, og avger, um borð og høli eru egnað til kappingarnar.
Grein 13
Landslið
Starvsnevnd BTSF´s setur landsliðsvenjara, sum so hevur fulla ábyrgd av úttøku til landsliðið, og liðnum annars.
Grein 14
Ferðaútreiðslur
Feløgini gjalda ferðaútreiðslur og syrgja fyri innivist sjálvi.
Grein 16
Luttøkutreytir
Taka lut kunnu øll feløg, ið eru limir í BTSF, treytað av, at ongar limaskyldur eru forsømdar.
Grein 17
Ítróttarbúnar
Leikt verður í ítróttarbúna. Ynskiligt hevði verið at feløgini leiktu í eyðkennisbúna. Ein treyt er tó, at ikki er loyvt at leika í hvítum troyggjum og/ella buksum.
Grein 18
Kærur
Kærur um FM-kappingar verða at avgreiða eins og fyrisett í teirri til ein og hvørja tíð galdandi reglugerð fyri kærur innan BTSF.
Um felag ynskir at leggja kæru inn í samband við tilburð í eini kapping, skal kæran í fyrstu atløgu sendast til kappingarnevndina innan 3 samdøgur eftir tilburðin.
Kappingarnevndin ger síðani úrskurð. Er partur í kærumálinum misnøgdur við úrskurðin, kann hesin innan 7 dagar, eftir at málið er avgreitt frá kappingarnevndini, kæra úrskurðin til dómsnevndina, ið ger endaliga úrskurðin.
BTSF (t.e. her starvsnevnd og/ella kappingarnevnd) kann eisini av eintingum taka tilburð til viðgerðar, har illgruni er um, at framferðin ikki fylgir reglugerðini.
Úrskurður, ið BTSF ger í slíkum føri, kann eisini skjótast inn fyri (appellerast til) dómsnevndina, ið so ger endaligan úrskurð.
Grein 19
Útlendskir leikarar
Hvørt lið kann í mesta lagi hava ein útlending á liðnum (3-mans lið). Útlendskir leikarar hava tó ikki luttøku rætt í ein- og tvímansleiki í FM.
Sum útlendingur verður roknaður tann leikari, ið ikki hevur fastan búðstað í Føroyum seinastu 3 árini undan kappingini, hann skal taka lut í. Feløgini skulu altíð kunna leggja prógv fram um, at leikarar teirra hava luttøkurætt. Hevur leikari ikki luttøkurætt, tapir felagið allar dystir, hesin leikari hevur tikið lut í. Annasr eru sum lógir galdandi tær treytir, ið lógir ÍSF´s seta á hesum øki.
Grein 20
Lutakast og seeding
Mælt verður til, At BTSF altíð hevur raðlistar í øllum deildum til taks, sum kunnu og skulu nýtast til seeding til kappingar.
Í einstaklingakappingini kunnu 2, 4, 6, 8 ella 16 leikarar seedast. Í tvímansleiki kunnu 2, 4 ella 8 pør seedast.
Grundarlagið fyri, hvussu nógvir leikarar ella pør verða seedað, eigur at verða hetta:
Luttøka av 8 leikarum ella pørum – 2 leikarar ella pør verða seedað.
Luttøka av 16 leikarum ella pørum – 4 leikarar ella pør verða seedað.
Luttøka av 24 til 32 leikarum ella pørum – 8 leikarar ella pør verða seedað.
Luttøka av omanfyri 32 leikarum ella pørum – 16 leikarar ella pør verða seedað.
a) Um tveir leikarar ella pør verða seedað, verður lutakast um plássini hjá nr. 1 og 2. Tann, ið fyrst verður trektur, verður settur á ovasta pláss á ovastu helvt, og hin á niðasta pláss á niðastu helvt.
b) Um fýra leikarar ella pør verða seedað, verður lutakast ímillum nr. 1 og 2, sum í a), og eftir hetta verður lutakast ímillum nr. 3 og 4. Tann, ið fyrst verður trektur, verður settur á niðasta pláss á ovaru helvt, og hin á ovasta pláss á niðaru helvt.
c) Um átta leikarar ella pør verða seedað, verður lutakast ímillum nr. 1, 2, 3 og 4 sum á a) og b), eftir hetta verður lutakast ímillum nr. 5, 6, 7 og 8. Tann, ið fyrst verður trektur, veður settur á fyrstu fjórðingshelvt niðasta pláss; tann næsti á triðju fjórðingshelvt niðasta pláss; tann næst á aðru fjórðingshelvt ovast pláss; og tann síðsti á fjórðu fjórðingshevlt ovasta pláss.
d) Síðani verður restin av leikarunum sett frá ovast til niðast, soleiðis sum teir nú einaferð verða trektir. Tó verða leikarar úr sama felag aðru hvørja ferð í ovaru helvt og aðru hvørja ferð í niðaru hálvu.
Um felag hevur meldað tveir leikarar/pør til, verða hesir býttir út á hvør sína helvt. Um tríggir ella fýra verða meldaðir til, verða hesir býttir út á hvør sína fjórðingshelvt. Hetta verður bert at galda fyri leikarar/pør frá sama felagi.
Um felag meldar fleiri leikarar/pør til, verða teir fýra fremstu býttir eftir tí omanfyrinevnda, um felagið ikki navngevur teir leikarar/pør, sum tað ynskir at verða býtt eftir omanfyrinevnda.
Einasta undantak frá hesari reglu um býtið av tilmeldaðum leikarum hjá felag, kann verða, at felagið serskilt ynskir tveir navngivnar leikarar býttar á hvør sína helvt, um so er, at fleiri enn hesir báðir, eru maldaðir til frá sama felag. Við hesum kann verða uppnátt, at júst hesir báðir leikarar koma í hvør sína helvt; hetta hevði jú ikki verði vist, um tríggir ella fýra leikarar frá sama felagi høvdu verið býttir út á hvør sína fjórðingshelvt.
Um kappingin byrjar í bólkum, eigur á sama hátt at verða roynt sum fragast at býta leikarar frá sama felagi út á ymsar bólkar. Eisini kann sama regla sum omanfyrinevnt um seeding, verða nýtt til bólkar, har bólkarnir verða nýttir sum ein helvt, fjórðingshelvt o.s.f.
Eitt tímanspar við leikarum frá tveimum ymiskum feløgum, kann ikki fáa fyrinevnda fyrimun í samband við lutakast og áhuga hjá felagi.
Býtið eftir seeding skal fyrst farar fram uttan mun til, hvussu pørini hjá felagi verða býtt. Um reglurnar um býtið av leikarum eftir seeding og býtið av leikarum frá sama felagi kollidera, hava leikarar, ið eru seedaðir, fyrsta rætt. Tó verður í mest møguligan mun roynt at leggja upp fyri býti av leikarum frá sama felagi.
Feløg, sum hava meldað leikarar til einstaklingakappingar, hava rætt at verða vitni, tá ið lutakast fer fram.
Raðfylgjan í bólkum til opnar- ella einstaklingakappingar verður avgørd á hendan hátt:
- Vunnir dystir.
- Settmunur: Stendur á jøvnum í settmuni, vinnur tann, ið hevur flest vunnin sett. (Dømi: um tveir leikarar standa á jøvnum í vunnum dystum, og annar hevur settmunin 7-5 og hin 6-4, so verður tann, ið hevur settmunin 7-5, frammanfyri, tá ið raðfylgjan í bólkinum skal avgerast).
- Innanhýsis dystur/ir.
- Eru tríggir ella fleiri leikarar javnir eftir hetta, verður umdystur teirra millum.


text:
Vinnarin av Norðurlendsku bókmentavirðislønini, danski høvundin, Kirsten Thorup hevur verið virkin síðan sekstiárini, tá hon debuteraði sum yrkjari. Mest kend er hon tó fyri skaldsøgur sínar, m.a. Jonnabøkurnar, Baby, Bonsai og Himmel og helvede, ið allar hava tað í felag, at tær snúgva seg um sosial viðurskifti, mannalagnan er snúningsdepilin og tað er aloftast tær skeivu verurnar í samfelagnum, ið verða viðgjørdar.
Skaldsøgan, Torup fekk bókmentavirðisløn norðurlandaráðsins fyri kallast, Erindrindinger om kærlighed, og snýr seg um móðir, dóttir sambandið, ið hevur avbjóðingar fyri báðar partar.


text:
Fyrsta open kapping, í hesum kappingarárinum, verður í Sandavági í vikuskiftinum.Les meira »
Helgi aftur snarmeistari
Helgi Dam Ziska vann í dag FM-heitið í snartalvi fyri trettandu ferð. Helgi hevur vunnið kappingina hvørt ár í eitt koyr síðan hann vann sítt fyrsta FM-heiti í 2004 sum 13 ára gamal – undantikið er árið 2012, tá ið hann ikki luttók.Les meira »
FM í snartalv
Føroyameistaraheitið í snartalv verður leygardagin 30. Desembur kl 14.00. Kappingin verður skipað við 9 dupult-umførum og umhugsunnartíðin 3 min + 2 sek /leik. Virðislønir eru til 1 – 3 umframt ratingvirðislønir. Við javnstøðu á 1. plássinum, verður umdystur á 2x 3 +2 og síðani sudden death. Aðrar plaseringar verða roknaðar við korrektión. Telvað verður í Havnar Telvingarfelag (R. C. Effersøesgøta). Luttøkugjald: 100 kr. fyri vaksin, unglingar 50 kr. Verður goldið á staðnum. Vinarliga møt í góðari tíð, kappingin byrjar kl. 14! Tilmelding i seinasta lagi fríggjadagin 29 des. kl. 18.00 á: faroechess@faroechess.com ella smsa til 22 14 22, navn + rating og føðidato. Havnar TelvingarfelagLes meira »
Streymur-Kvik 2017
Leygardagin 9. desember verður á fyrsta sinni skipað fyri talvkapping í ítróttarhúsinum við Margáir í Streymnesi. Kappingin er partur av Grand Prix kappingunum hjá TSF, har øll eru vælkomin at luttaka. Bæði roynd og óroynd. Undir kappingini verður møguligt at keypa nýggju bókina “Í framlopi”, sum er um leiðina hjá Helga Dam Ziska til stórmeistaraheitið.Les meira »
Bók um okkara stórmeistara
Forlagið Sprotin gevur í hesum døgum út bók um Helga Dam Ziska. Suni Merkistein hevur skrivað bókina í samstarvi við Helga sjálvan. Helgi hevur sett viðmerkingar til fleiri av týdningarmestu talvunum í tíðarskeiðnum frá 2003 til 2016, og lýsir sjálvur fleiri av avgerandi løtunum í stremban síni at gerast stórmeistari. Vinfólk, telvarar og onnur hava skrivað vangamynd av Helga. Eisini eru nógvar myndir at síggja. Bókin er 225 síður til longdar og kostar 348 kr. í bókabúðunum. Á heimasíðu Sprotans stendur so um nýggju bókina: Helgi Dam Ziska – leiðin til stórmeistaraheitið 12. september í 2016 fingu Føroyar fyrsta stórmeistaran í talvi. Til fyri fáum árum síðani var tað ein fjarur tanki. Talan er um veruligt frambrot í føroyskari telving – og í øllum føroyskum framburðsstrevi fyri alt tað. Helgi hevur ikki havt annan sterkan telvara ella venjara her á landi at styðja seg til, men er farin einsamallur eftir illgongdari gøtu fram …Les meira »
Runavík Open: Nikita Maiorov sigraði
32 ára gamli stórmeistarin Nikita Maiorov úr Hvítarusslandi vann sannførandi aðru altjóða almennu talvkappingina í Runavík, sum endaði í dag. Javnleikur í dag móti russiska spaniólanum Oleg Korneev tryggjaði Maiorov sigurin í Runavík Open 2017. Maiorov endaði einsamallur á odda við 7½ stigi fyri níggju umfør – eitt heilt stig frammanfyri fýra aðrar, sum gjørdust javnir á øðrum plássi. Maiorov var ósigraður í Runavík; vann seks talv og telvaði trý jøvn. Maiorov gongur tjúgu ratingstig fram eftir góða úrslitið í Føroyum, og vinnur seg upp á styrkitalið 2540 – tíggju stig lægri enn Helgi Dam Ziska. Hvítarussland er sum øll onnur lond, ið sprottin eru úr fyrrverandi Sovjettsamveldinum, eitt land við sterkari talvsiðvenju. Nikita Maiorov er í løtuni nummar níggju í yvirlitinum yvir bestu telvarar í heimlandinum, og hevur tí ikki umboðað Hvítarussland á nakrari talvolympiadu. Javnir á øðrum plássi í Runavík gjørdust Srinathan Narayanan úr India, Oleg Korneev úr Spania, Igor Khenkin úr Týsklandi, Yi Xu …Les meira »
Runavík Open: Seinastu leikirnir
Onnur altjóða talvkappingin í Løkshøll í Runavík endar í dag. Hvítarussiski stórmeistarin Nikita Maiorov stendur til at vinna kappingina. Hann er í løtuni heilt stig undan fremstu kappingarneytunum, og stendur seg tí við javnleiki í dag. Hann sleppur kortini ikki spælandi til sigurin, tí mótstøðumaður hansara í dag er Oleg Korneev, russi av uppruna, men búsitandi og umboðandi Spania. Korneev hevur hægri styrkital enn Maiorov.Les meira »
Runavík Open: Langur leygardagur í Løkshøll
Nú líður væl í altjóða talvkappingini Runavík Open. Tvinni umfør eru í dag, og í morgin verður seinasta umfarið. Í morgun var farið undir sjeynda umfar. Gudmundur Kjartansson úr Íslandi, sum vann kappingina í fjør, hevur nú lagt seg fram í oddan. Hann vann í gjár á Vladimir Hamitevici úr Moldova, og er nú sjálvurannar fremstur í kappingini. Hann situr nú í búnum talvi móti hinum oddafiskinum, ukrainska stórmeistaranum Nikita Maiorov, sum í gjár vann oddadystin móti Srinath Narayanan úr India.Les meira »
Runavík Open: John er álitið
Tann elsti av føroysku telvarunum í altjóða kappingini Runavík Open, John Rødgård, er tann, sum stendur seg best av okkara fólki. John, sum nú er 62 ára gamal, er framvegis ósigraður í kappingini. Í gjár vann hann á russiska stórmeistaranum Evgenij Gleizerov, sum er omanfyri 2500 í rating. John hevur 3½ stig eftir fimm umfør og er nummar trettan í røðini av teimum 59 telvarunum í kappingini. Í dag telvar John móti indiska stórmeistaranum, Deep Sengupta, sum við sínum 2587 í rating hevur hægsta styrkitalið í kappingini.Les meira »
Runavík Open: Útlendingar á odda
Ikki óvæntað eru tað útlendsku stórmeistarnir, sum kappast sínamillum um sigurin í aðru altjóða talvkappingini í Runavík, nevnd Runavík Open. Ikki færri enn tólv stórmeistarar úr ymsum londum, og fimm altjóða meistarar eru millum teir trýss telvararnar. Tað eru helvt um helvt útlendingar og føroyingar í kappingini.Les meira »


text:
Orð: Jeff Weeks
Týtt: Árni Jacobsen
Tá í loyndum teir sótu í vónloysi har,
hann, sum leiða teir skuldi, á ein kross negldur var.
Men triðja dagin Maria teim boðini ber:
“Eg havi meistaran funnið, og á lívi hann er!”
Vit eiga vón, og hans navn er Jesus!
Deyðan hann feldi, tí hans er alt vald.
Lyftið hann gav, at hann kemur og børn síni savnar.
Tá stór verður gleðin – henda vón ber okkum heim.
Vit í lívinum ferðast sum skip um víða hav,
og vit kósina halda, sum frelsarin gav.
Um storm og streym vit enn kenna, stendur vitin fyri stavn,
og skjótt upprennur sælur dagur, tá vit stevna inn í havn.
Vit eiga vón, og hans navn er Jesus!
Deyðan hann feldi, tí hans er alt vald.
Lyftið hann gav, at hann kemur og børn síni savnar.
Tá stór verður gleðin – henda vón ber okkum heim.
Lyftið hann gav, at hann kemur og børn síni savnar.
Tá stór verður gleðin – henda vón ber okkum heim,
… stór verður gleðin … áh, stór verður gleðin,
og henda vón ber okkum heim … himmalska heim!


text:
“There will be a revolution in FINA in the next 12 months”, sigur John Leonard stjóri í American Swimming Coaches Association (ASCA) og nevndarlimur í World Swimming Coaches Association (WSCA), um ikki ovasta stjórnin í FINA kúvendir í avgerðini um at vilja forbjóða øðrum enn sær sjálvari at koma við broytingaruppskotum til reglugerðina hjá FINA. Leonard & co hava tí innkallað til atkvøðugreiðslu í dag á ASCA World Clinic, sum er í Indianapolis í hesum døgum, at atkvøða um limirnar har skulu stovna eitt samtak kallað “World Swimming Association”, “capable of replacing FINA as the governing body for aquatic sports”. Lesið her á SwimNews.com
Ákærurnar eru harðar frá Leonard, at ovasta FINA stjórnin tekur rættin frá sínum limum sum til dømis Svimjisambandi Føroya at koma við uppskotum til broyting av FINA reglugerðini, sum hevnd fyri at FINA stjórnin á kongressini í fjør tapti atkvøðugreiðsluna um at forbjóða superdraktum. Ovasta stjórnin hjá FINA ætlaði ikki at superdraktirnar skuldu forbjóðast, men limir við USA á odda kravdu tó atkvøðugreiðslu at forbjóða draktunum, og vunnu við 186 atkvøðum ímóti 6 ein knúsandi sigur ímóti FINA stjórnini. Har vóru eftir øllum at døma enntá limir í nevndini hjá FINA sum ikki stuðlaðu avgerðini hjá ovastu nevndini hjá FINA um at varðveita superdraktirnar.
Eftir øllum at døma plagar FINA stjórnin at avvísa so gott sum alt sum kemur inn sum uppskot. Sambært Leonard og greinini á SwimNews.com komu Evropa, Asia og Amerika við einum 140 uppskotum til kongressina, sum FINA afturvísti við áskrift “ineligible for submission or consideration”. “Traditionally, 95% of the time if the proposals did not come from the Bureau then the Bureau said ‘no’. An in 100% of cases, no-one has beaten the Bureau at Congress”. Tað vil siga, inntil tey fór at atkvøða um at forbjóða superdraktunum.
Leonard er sjálvur ógvuliga avgjørdur: “We are talking about having a new organisation [the world swimming association] being in charge of world swimming”. Spurningurin er bara um tað yvirhøvur er gjørligt, nú FINA er so væl etablerað, og um hvør straffurin verður um FINA í síðsta vinnur. Tí sum kunnugt kann FINA við støði í núverandi reglugerð velja at banna tey fyri lívstíð frá øllum aktivitetum innan FINA (og harvið til dømis enn OL), sum fara uppí svimjivirksemi uttanfyri FINA.


text:
Søgan
Upprunan til Bláa Kross finna vit í Sveits, har presturin Louis Lucien Rochat, eftir at hava hitt mong, ið vóru bundin av rúsdrekka, kendi seg kallaðan at byrja eitt hjálpararbeiði millum misnýtarar í 1877.
Í dag er blákrossarbeiði í millum 40 og 50 londum, serliga í Evropa og Afrika.
Blái Krossur Føroya
Blái Krossur byrjaði arbeiði sítt í Føroyum 18. november í 1904. Blái Krossur Føroya, sum er ein grein av Altjóða Blákrossarbeiðinum, (International Federation of Blue Cross, IFBC) virkar út frá fólkakirkjunnar evengeliska-lutherska grundarlagi, har dentur verður lagdur á gleðiboðskapin um Guds kærleika til okkum menniskju, ta kristnu siðalæruna og skyldu okkara at elska hvønn annan, og hava umsorgan fyri hvørjum øðrum.
Sí meira um søguna her í 100 ára riti um søguna hjá Bláa Krossi:
Blái Krossur 100 ár
Lønt og sjálvboðin fólk
Limirnir í Bláa Krossi hava valt fullkomið fráhald til tess at vísa virðing og samanhald móti teimum, ið hava verið og/ella eru misnýtarar av rúsandi løgi.
Blái Krossur hevur í dag umleið 20 lønt og 300 ólønt starvsfólk í felagsskapinum.


text:
Í kavanum í Gundadali mikukvøldið møtti HB NSÍ, ið fekk ein javnleik heim víð til Eysturoynna.
Ein stórur biti at gloypa so tíðliga um árið, og við so lítlari venjing í beinunum. Vit sluppu eisini at síggja nógvar útskiftingar har ungir eisini leikarar sluppu at royna seg.
Dysturin endaði 1-1 eftir, at HB hevði lagt seg á odda. NSÍ málið kom eftir ein stóran vejufeil, ið kostaði sigurin.
Fyri havnarfólk er tó gleðiligt at síggja, at HB spældi álopssinnaðan fótbólt, og kláraðu næstan at basa liðnum, ið longu frammanundan er spátt at berjast um meistaraheitið.


text:
Jólini eru uttan iva tann mest siðbundna hátíðin í Føroyum. Nógvar av siðvenjum okkara stava frá heidnari tíð, og nútímans jólahald er ein samanrenning av gomlum norrønum siðvenjum, kristnum siðvenjum og nútímans brúkaramentan.
Jólini fyri kristindómin
Jólini eru so gomul, at eingin veit við vissu hvussu jólahaldið byrjaði. Heldur ikki kann staðfestast, hvaðan orðið “jól” stavar, men summi vilja vera við, at tað er útrunnið av orðinum “ýlir”, sum er heitið á norrøna mánaðinum sum var frá 13. desember til 13. januar.
Tá kristindómurin kom hendavegin, staðfesti kirkjan, at tann formligi føðingardagurin hjá Jesusi var 25. desember. Hetta hátíðarhaldið og tað gamla norrøna hátíðarhaldið runnu soleiðis saman. Í Føroyum eru dagarnir 25. og 26. desember frídagar og halgidagar. Fyrr var vanligt at arbeiða jólaaftan, 24. desember, men í dag er hann at rokna sum frídagur.
Jólagávur
At gleða onnur við gávum var upprunaliga ein nýggjárssiður. Tað var t.d. vanligt, at ríkmenn góvu arbeiðsfólki sínum gávur, ofta ein kekk, stutt fyri nýggjár. Seinni gjørdist siðvenja, at húsbóndin gav húsmonnum sínum burturav matgoymsluni. Eisini var vanligt at lata teimum fátæku mat, soleiðis at tey ikki gingu svong á jólum.
Enn í dag geva nógvir stovnar og fyritøkur starvsfólkunum gávur til jóla.
Eftir trúbótina gjørdist vanligt at geva børnum gávur til jóla. Ofta fingu tey vøttur, húgvur og onnur hent pløgg at verma seg við í vetrarhálvuni. Hesi seinastu 50 árini hevur reklamustýrda brúkaramentanin havt við sær, at børnini fáa alsamt fleiri leikur og annað “ónyttufjas” til jóla.
Jólatræið
Siðurin at hava jólatræ er komin úr Týsklandi. Í Føroyum var ikki gamalt at hava jólatræ. Robert Joensen skrivar í bókini “Høgtíðir og veitsluhald á vetri” soleiðis um jólatræið og jólagávur: “Tað er nýggjur siður í Føroyum at geva jólagávur og at byrja jólahaldið sjálvan jólaaftan. Hann tók seg upp um seinasta aldarskifti, men gjørdist ikki so vanligur fyrr enn eftir 1920-30. Um 1900 kann sigast, at jólatræið so smátt fann leið inn í føroysk heim, og at síggja jólatræ í so at siga hvørjum heimi var heldur ikki vanligt fyrr enn út ímóti 1940.”
Jólamaðurin og jólanissan
Orðið “nissa” stavar frá Sankta Nicolas. Á norðurlendskum málum varð Nicolas úttalað Niels, sum seinni varð nissa. Navnið varð so knýtt at “rudkallen”, vættrinum, sum eftir aldargamlari fólkatrúgv ansaði garðinum. Afturfyri fekk vætturin greyt jólaaftan.
Seinni er nissa knýtt at jólamanninum, sum sambært enskari og amerikanskari tratitión klývur niður í skorsteinin við stórum gávusekki á bakinum. Myndin av hesum barnavinarliga jólamanninum stavar fyrst og fremst frá nútímans reklamum. Summi vilja vera við, at serliga jólamaðurin á Coca Cola reklamum frá 1920 hevur havt stórt árin á ímynd okkara av nútíðar jólamanninum.
Her skal verða nevnt, at tann føroyska ímyndin av jólamanninum ikki er heilt lík tí amerikansku. Í sanginum “Eg eri jólamaðurin” hjá Mariusi Jóhannesen er jólamaðurin “í koti og svørtum knæbuksum”. Teir føroysku jólamennirnir (teir eru oftast fleiri) búgva í fjøllunum, næstan sum huldufólk. Hetta sæst eisini aftur í fyrrnevnda sangi hjá Marius: “...eg búgvi í hulduheyggi.”


text:
Jens Hákun Leo
02.02.2017 - 15:00
Tíðindi > Samfelag & Politikkur > Arbeiðsmarknaður
- Nú størstu forðingarnar og óhappini vónandi eru farin afturum, fyriliggur ein endalig tíðarætlan fyri byggingina av Skúladeplinum við Marknagil. Sambært tíðarætlanini verður skúlin handaður ánaranum móti sumri 2018.
Hetta skrivar Landsverk í dag á heimasíðu sínari.Landsverk sigur hesum viðvíkjandi, at tað er eingin loyna, at tað hava verið nógvar avbjóðingar í sambandi við byggingina av nýggja miðnámsskúlanum í Havn.
Sum byggiharri hevur Landsverk, sambært sær sjálvum, leypandi kunnað politisku skipanina og somuleiðis almenningin um, at álvarsamar forðingar hava stungið seg upp heilt frá byrjanini.
Skúladepilin við Marknagil handaður Mentamálaráðnum móti sumri næsta ár
Sambært nýggju tíðarætlanini verður Skúladepilin við Marknagil handaður Mentamálaráðnum móti sumri næsta ár. Hetta er niðurstøðan, nú allar fylgjurnar av teimum nógvu óvæntaðu trupulleikunum, ið hava stungið seg upp, eru gjørdar upp. Arbeiðið er nú komið á rætta kós aftur, og tí ber til at siga, at bygningurin verður handaður móti sumri 2018, skrivar Landsverk í hesum viðfangi.
Ewald Kjølbro, stjóri á Landsverki, førir fram í kjalarvørrinum av hesum jústumrødda, at fyri Landsverk hevur góðskan á bygninginum fremstu raðfesting.
- Hetta hevur verið ein torfør, men neyðug avgerð. Landsverk heldur fast um at raðfesta góðskuna á bygninginum fram um alt annað og arbeiðir hvønn dag fyri at kunna avhenda ein væl úr hondum greiddan bygning. Tað er júst hetta, nýggja tíðarætlanin skal tryggja, at vit fáa ein bygning, ið vit øll eru nøgd við og kunnu fegnast um, sigur Ewald Kjølbro í hesum sambandi.
Stórar avbjóðingar í sambandi við byggingina av nýggja miðnámsskúlanum
Landsverk skrivar víðari, at avbjóðingarnar í sambandi við byggingina av nýggja miðnámsskúlanum hava flestum kunnugt verið stórar. Eitt nú vóru trupulleikar við teimum fyrstu tekningunum, sum ein undirráðgevi hjá høvuðsráðgevanum, Bjarke Ingels Group, gjørdi. Hesin undirráðgevin, Lemming & Eriksson, fór seinni av knóranum, og tað gjørdi ikki avbjóðingina minni at halda tíðarætlanina, sigur Landsverk hesum viðvíkjandi.
Trupulleikarnir endaðu tó, sambært Landsverki, ikki her.
- Í september 2016 boðaði so høvuðsarbeiðstakarin, TG Verk, Landsverki frá, at byggifyritøkan kortini ikki fór at gera arbeiðið liðugt við innilokan. Tað vil siga takið og aðrar størri uppgávur í sambandi við innilokanina. Hetta bar millum annað í sær, at neyðugt varð at leggja eitt fyribilstak á.
- Í jólaódnini í fjør hendi so tað, at fyribilstakið skrædnaði, og hetta gjørdi, at arbeiðið fekk enn eitt skot fyri bógvin. Bygningurin gjørdist ótættur, og sjálvt um tað hevur borið til at umskipa nakað av arbeiðinum, so hevur hetta – saman við øllum avbjóðingunum, ið frammanundan høvdu stungið seg upp – gjørt, at neyðugt var við nýggjari tíðarætlan, skrivar Landsverk á heimasíðu sínari.
Landsverk skrivar at enda, at allir partar í verkætlanini eru sjálvandi tiknir upp á ráð í sambandi við nýggju tíðarætlanina og arbeiða nú eftir hesi tíðarætlan.


text:
Nýggjastu tíðindini
Melda til tíðindabræv
Tíðindi - 22. august 2014
Nú er greitt, at tað verður Lars Müller, ið skal døma finaluna í kappingini um Løgmanssteypið. Finaluna hjá kvinnunum dømir Elsa Andreasen
Tað verður Lars Müller, ið skal døma finaluna um Løgmanssteypið.
Lars Müller hevur dømt í vaksnamannadeildini síðani 1999, og hesi fimtan árini hevur hvalbingurin virkað sum dómari í 234 dystum og hjálpardómari í 75 dystum.
Hjálpardómarar í steypafinaluni verða Regin Egholm og Andreas P. Hansen, meðan Páll Augustinussen verður 4. dómari.
Hetta er aðru ferð, at Lars Müller skal døma finaluna í steypakappingini hjá monnum. Fyrru ferðina var í 2011, tá ÍF og EB/Streymur vóru í finaluni.
Finalan um Løgmanssteypið, sum í ár verður millum HB og Víking, verður á Tórsvølli leygardagin 30. august, kl. 19:45.
Steypafinaluna hjá kvinnunum dømir Elsa Andreasen. Hjálpardómarar verða Jan Hermansen og Rani Skaalum, og 4. dómari verður Oda Andreasen.
Finalan hjá kvinnunum, sum í ár verður millum KÍ og HB, verður bríkslað í gongd kl. 16:15.


text:
Integratión - vit mugu lyfta í felag!
Málráðstevna um námsfrøðilig amboð og tilvitan innan vaksnamanna undirvísing í føroyskum, sum fremmandamál.
Líka so drúgv sum henda yvirskriftin er, líka so drúgt, breitt og umfatandi er økið um tilflytan.
Og vit kunnu væl loyva okkum at finna orsøkir til, at málið um tilflytarar dregur út, tí tað krevst ein sera skipað tilgongd, tað krevjast fólk og bólkar innan ymisk øki, tað krevst fígging, deilmál, politikkir, lógir, amboð, undirvísing, samstarv millum land og kommunu og allur góður vilji.
Og nær hava vit stáplað alt hetta upp á beinini?
Tað er ein jungla av lívsstøðum, førleikastøðum, mentanarstøðum og familjustøðum, sum skulu flættast inn í tilboð og lívsdygd á føroyskum.
Vit mugu finna leistin, finna samstarvið, tí vit hava so brúk fyri øllum góðum kreftum, nýggjum fólki, nýggjum íblástri og nýggjum vindum.
Eins og tað er avgerandi fyri tilflytaran og hansara lívsdygd, at vegurin er slóðaður og at vit sum myndugleiki skapa karmarnar fyri góðari tilflytan.
Í grannalondum okkara eru tey komin longur og hava gjørt royndirnar, bæði på godt og ondt, og spyrja nú meira um hvat tann góða integratiónin er. Danir spyrja um tað er, tá tilflytarin er fjeppari av danska landsliðnum. Skilir humor og jantelóg ella kennir søgurnar hjá H.C. Andersen. Hjá okkum kundi talan verið um kvæðamentan og fosturlandssangir.
Ikki fyri at taka mótið frá okkum, men hvat er tann góða integratiónin, og hvussu kunnu vit sum fólk geva tilflytaranum kensluna av at hoyra til, og vera partur av okkum og okkara mentan.
Tað er ikki bara politikkur, men sambond og gerandisdagur.
Sum kommuna, starvsfelagi, arbeiðsgevari, skúli, kirkja og felagsskapir yvirhøvur, eiga vit at spyrja, hvat vit kunnu gera fyri at samansjóva okkum sum fólk.
Eg hevði verið fegin um vit eisini fingu tað sum átaksøki – soleiðis, at líka so væl sum vit hugsa burðardygd, sum vit hugsa fólkaheilsu, sum vit hugsa fyribyrging, hugsa integratión sum ábyrgdarøki og persónliga uppgávu.
Í dag eru vit komin saman til málráðstevnu.
Eg fegnist um, at til ber at skipa henda fyrilestradag við sera viðkomandi evnum. Eisini vil slíkt tiltak, har skúli, land og kommuna eru saman, styrkja okkum og geva okkum eina felags linju, soleiðis at vit tosa ‘sama mál’ um málundirvísing og lættari kunna samstarva víðari um økið.
Eg fegnist um,at vit sum kommuna eru virkin og í størri mun samskifta við viðkomandi fólk, ráð, myndugleikar og stovnar, kanska sum toghaldarar – í fyrstu atløgu, fyri síðani betri at síggja, hvussu vit hvør í sær taka ábyrgd av egnum ábyrgdarøki, integratiónini at frama.
Eisini er ynskiligt at varpa ljós á leiklutin hjá tilflytarum sjálvum, eggja teimum til at søkja tey tilboð og støð, tíðindi og miðlar, sum føra til sosialisering og persónliga menning, soleiðis at týdningurin av sjálvsábyrgd ikki verður undirmettur.
Vit hava sett hol á, vit hava flutt okkum frá at hugsa móttøku og praktisk viðurskifti, til at hugsa um tilflytaran sum einstakling við mentan, avbjóðing og styrki.
Í samgonguskjalinum hava vit bundið okkum til at lyfta økið og eins og arbeitt verður hvønn dag at betra um viðurskiftini, hava vit sett fýra fokussøki á skrá fyri 2019, tey eru, integratión av børnum, málmenning, starvsvenjing og tiltøk.
Økið er stórt, krevur tíð, samstarv, áhaldni og stremban.
Við vón um gott arbeiðslag, felags stev, góða eydnu við arbeiðinum og við ynski um góða ráðstevnu og framburð á integratiónsøkinum.
Bergun Kass, Tórshavnar býráð


text:
MFS er felagið hjá teimum lesandi og vit leggja okkum eftir at viðgera lestrarviðkomandi evnir. MFS vil saman við tær ganga á odda at fremja lestrarumhvørvið hjá teimum lesandi. Í tí sambandi hevur MFS sett saman eina spennandi skrá á tremur við lestrarviðkomandi tiltøkum, ið setur lesandi ovast á dagsskránna.
Tiltøk 23. juli - Vitan 2011. Lestrarstevna í Tórshavn við ymiskum spennandi framløgum. 2. august , kl. 19:30 - Pisudagur á deildini hjá Eik í Saltangará 3. august, kl. 19:30 - Pisudagur á ungdómsdeildini hjá Eik í Tórshavn 4. august, kl. 12:30 - Pisudagur á Miðnámsskúlanum í Suðuroy Septembur - Markleys Útbúgving í Tórshavn Desembur - Jóladøgurðar kring heimin
Tey lesandi eru drívmegin MFS er tey lesandi. Tað eru vit, sum avgera hvat, hvussu og enntá hví felagsskapurin er til. Einasti vegurin til góð og væleydnað tiltøk er tí, at tað eru vit, tey lesandi, sum skipa fyri teimum og koma við hugskotum.
Tað er tí MFS vil hoyra frá tær og øðrum lesandi. Sig okkum hvørji tiltøk eru áhugaverd, og vit skipa fyri ella hjálpa við at skipa fyri tiltakinum – so leingið tað ikki er heilt merkiligt, ella ov kommersielt. Komið við hugskotum, tankastrikum og viðmerkingum. Takið lut í tilgongdini. Komið og fái ávirkan á lestrarumhvørvið. Tykkara luttøka ger munin.
Gleði tykkum til eitt spennandi lestrarsummar við MFS!
Við kvøðu MFS


text:
Líknandi greinar
Helgi ósigraður í Small Nations kappingini í Klaksvík
Helgi endurvann meistaraheitið fyri telvarar úr smátjóðum í Evropa í stórum stíli. Endaliga úrslitið var, at Helgi fekk 8½ stig av níggju í Small Nations kappingini í Klaksvík. Í seinasta umfari í dag samdust Helgi og stórmeistarin Igor Efimov úr Monako um remis eftir nakrar fáar leikir. Helgi kundi ekkaleysur lagt meira fyri í royndini Les meira…
Rókur Trygvason frá Ægir stórt juniormet í 100 metur bringu í Bergen Swim Festivals 2018
Rókur Trygvason frá Ægir setti ídag eitt stórt nýtt føroyskt juniormet í 100 metra bringusvimjing við tíðini 1:06.14, tá ið hann í finaluni fyri juniorar á Bergen Swim Festival 2018 svam seg til eitt flott fimtapláss. Gamla metið átti Róland Toftum frá SuSvim og tá var metið 1:06.87, sum hann svam á Laugardalslaug í Íslandi Les meira…
Landsliðið til Bergen Swim Festival 2018, heldur enn Danish Open
Í morgin seinnapartin fer føroyska svimjilandsliðið við Atlantic Airways til Bergen, har tey fer at luttaka í Bergen Swim Festival 2018. Fyri Ægir luttaka, Sólva A. Sigðursson, Barbara Debes, Rebekka Trygvadóttir, Signhild Joensen og Rókur Trygvasson. Venjarin hjá Ægir Jaime Arroyo verður eisini við á túrinum sum landsliðsvenjari. Var og tók nakrar myndir av Ægir Les meira…


text:
Avlýsir umstrídda Londonvitjan
Donald Trump forseti hevur avlýst ætlaðu vitjan sína í London í næsta mánaða, har hann m.a. skuldi vera við til upplatingina av nýggju amerikonsku sendistovuni. Tað boðar hann sjálvur frá á Twitter. Bretsk bløð vátta eisini, at vitjanin hjá Trump er avlýst.
Blaðið The Guardian skrivar, at Trump ikki vil fara til London av ótta fyri hópmótmælum, meðan Daily Mail skrivar, at Trump avlýsir, tí hann er bangin fyri ikki at fáa góða móttøku.
Vitjan er útsett tvær ferðir, fyrst frá juni til oktober í fjør, og síðani til februar í ár. Í desember komu ábendingar um, at hon kundi verða útsett upp aftur longur.
Umstrídd vitjan
Theresa May forsætisráðharri bjóðaði í fjør Trump til Bretlands á vitjan. Men mong hava funnist harðliga at vitjanini og hava boðað frá mótmælisgongum, meðan fleiri fólkavaldir politikarar ætla at gera tað, teir kunnu, fyri at nokta forsetanum at halda røðu í Parlamentinum.
May er ein teirra, ið hevur hitt amerikanska forsetan oftast av útlendskum politiskum leiðarum. Men viðurskiftini eru kølnað eitt sindur, eftir at May alment hevur tikið til orðanna ímóti umrøðuni hjá Trump av ymiskum bretskum viðurskiftum.
Trump hevur millum annað fleiri ferðir funnist at borgarstjóranum í London, Sadiq Khan, í sambandi við yvirgangsatgerðir í London, har fleiri vórðu dripin. Khan hevur fleiri ferðir heitt á May um at avlýsa Trumpvitjanina.
Pínligt
Nógvir bretar halda, at tað hevði verið pínligt hjá Elizabeth drotning at noyðst at taka ímóti Trump á Buckingham Palace, og skráin fyri vitjanina varð í heyst broytt til ikki at umfata vitjan á kongsslottinum.
Bretska stjórnin hevur ikki gjørt viðmerkingar til avlýsingina enn.
Bæði Guardian og Daily Mail skriva, at tað ístaðin verður Rex Tillerson uttanríkisráðharri, sum kemur til London at vera hjástaddur undir upplatingini av nýggju amerikonsku sendistovuni.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
www.nyggjar.com: Nýggjárshaldið í Vági er uttan iva tað størsta og kendasta nýggjárshaldið í Føroyum. Hvørt ár leita hundraðtals fólk sær til Vágs á nýggjárinum at uppliva hetta forkunnuga tiltak á ársins síðstu nátt.
Seinastu árini hevur eisini vaksandi áhugi verið fyri Nýggjárshaldinum í Vági uttanfyri landoddarnar og eisini í útlendskum miðlum. Nýggjárshaldið í Vági hevur sum verða man fleiri ferðir verið umrøtt í norðurlendskum miðlum, og fyri 4 árum síðani var Nýggjárshaldið í Vági eisini umrøtt í CNN, tá mynd, sum Reidar Joensen tók, varð víst í CNN. Eisini freelance myndafólk hava verið í Vági á nýggjárinum, drigin av stórslidna tiltakinum – t.d. Alexander Böethuis, sum tók myndina omanfyri í 2015/2016.
Amerikanskur og franskur journalistar á vitjan
Í ár hava fleiri útlendskir journalistar og myndafólk eisini boðað frá, at tey koma til Nýggjárshaldið í Vági.
Millum hesi er amerikanskur journalistur og myndamaður/filmsmaður, sum m.a. ætlar at skriva grein til New York Times um Nýggjárshaldið í Vági. New York Times hevur umleið 9,3 milliónir lesar av dagligu útgávuni og er størsta avís í USA og 18. mest lisna avís í Heiminum.
Nýggjárshaldið í Vági fær eisini vitjan av fronskum journalisti og myndamanni, sum hevur skrivað greinar til stóra franska blaðið Le Monde. Le Monde telist millum størstu avísir í Fraklandi. Eisini hesin hevur ætlanir um at fáa greinar um og myndir frá Nýggjárshaldinum í Vági í fleiri ymiskar miðlar.
Í Vági kann annars bara staðfestast, at við myndum og filmsupptøkum av Nýggjárshaldinum í Vági á sosialu miðlunum, t.d. Facebook og Youtube, so er talið av útlendskum vitjanum í Vági á nýggjárinum støðugt vaksið.


text:
Debessartrøð
if 1994
Í nítiárunum skipaðu stovnarnir á Debessartrøð í Havn fyri eini felags heystveitslu í nøkur ár.
Hesin tátturin er gjørdur til heystveitsluna í 1994. Hann greiðir frá, hvussu stovnarnir á Debessartrøð hava ment seg seinastu árini, har stovnarnir vaksa út um sínar karmar, so onkrir mugu fara av trønni, meðan aðrir hava fingið nýggj og príðilig hølir.
Lag: Hon stóð har við rokkin og spann
1. Tað hendi á Debessartrøð,
at rossini gingu á biti
á grasi í summarsins liti
væl mergjað við tøð.
Men tíðirnar broytast og siðirnir við,
á Debessartrøð sita vit lið um lið.
Á, ja, ja, mín sann.
2. Fyrst fingu vit Landsbókasavn,
sum bygt varð av nýsliðnum gróti -
tað var kanska tíðarins móti -
hvørt hevur sítt navn.
Har fekst tú tær bøkur, tær tørvaði tá -
tú ríkaður vart, sjálvt um ei hevði ráð.
Á, ja, ja, mín sann.
3. Og Neystið á Trøðni fekk lut
vit bátum og vanligum gøgnum,
sum mastur og seglið og nøglu -
har aftri í skut.
Á loftinum var vist eitt skrivstovu rúm
og uttan var sjálvandi væl røktað tún.
Á, ja, ja, mín sann.
4. Men tíðin hon kravdi nógv meir.
Vit Málstovn og Fiskirann fingu,
tó bæði í sama hús gingu -
ja, kanska enn fleir.
Har skuldu vit kannað hvørt orð og hvønn fisk -
várt mál sett á lepar og toskur á disk.
Á,ja, ja, mín sann.
5. Stórt hús legðist síðani til,
og heilsa bleiv týðandi frøði.
Tó mangur man banna í øði -
hvat skal hetta til?
Men virkini hava sítt reinføri bøtt -
um kýllingar enn hava harðføra sótt.
Á, ja, ja, mín sann.
6. Og Fróðskaparsetrið so kom.
Í húsum hjá Luisi gamla
var náttúruvísindin samla -
hvørt mýl og atom.
Tó søga og føroyskt fekk sjálvsagdan tátt,
og síðani tá er vist almikið nátt.
Á, ja, ja, mín sann.
7. Á Trøðni tað vaks bara væl,
og stjórarnir lótu seg eggja,
so trongligt skjótt bleiv innan veggja
við fólk uttan tal.
Har flutti so onkur í Havnina út,
tó onnur tey valdu at keypa sær krút.
Á, ja, ja, mín sann.
8. Vit fingu nýtt Landsbókasavn
í nýmótans tungbetong stíli.
Tað gamla bleiv villdjórabýli -
eitt náttúru savn.
Men hetta var galdandi bert stutta tíð,
nú vilja teir fylla við olju uppí.
Á, ja, ja mín sann.
9. Tað hendi við buldur og brak,
tá Fiskirann nýggj skuldi gerast,
so grannarnir máttu at ferðast,
tí hol kom á tak.
Men vøkur hon stendur við grasgrønum flag,
og rennum av kopar, hvør veit ikki tað.
Á, ja, ja, mín sann.
10. Men Fisk-Óli reiggjar sítt svørð.
Á Trøðni tey kanna og spáa,
so vinnan kann púrt einki fáa -
tey eru jú ør.
Men høvdingar hittast í nevndum og ráð
og teir gera av, hvat ið Óli kann fá.
Á, ja, ja, mín sann.
©if1994


text:
Søguligur túrur til Katlarnar
Tað er væl umtókt at ganga á søguslóðum til Katlarnar. Farið verður úr Klaksvík eftir Ánavegnum, og koma vit fyrst til bygdina Ánir. Síðan gongur leiðin eftir gomlu bygdagøtuni Ánir – Árnafjørður. Gøtan sæst ikki so væl longur, tí lítið er gingið eftir henni síðan 1967, tá ið bergholið kom ígjøgnum.
Gøtan niðan á Áarskarð er nakað tunggongd. Skarið liggur í 429 metra hædd. Í góðum sýni kunnu vit hiðan síggja nógvar oyggjar vestureftir og fjøllini eystanfyri.
Leiðin av skarðinum norður á Katlarnar tekur umleið hálvan tíma, og har stendur so tingsteinurin í 297 metra hædd, og fleiri smærri steinar standa rundan um Tingstein. Tað er ikki vist nær henda steinsetingin varð reist.
Tingstaðurin í Køtlum hevur havt stóran týdning fyri Norðoyggjar. Her hildu Norðoyingar várting frá miðøld til síðst í 1600 talinum, tá ið tingið var flutt inn í Vág.
Tað var ikki av tilvild, at Katlarnar vórðu valdar til tingstað – Katlarnar eru miðpunktið í Norðoyggjum. At tingstaðurin var uppi millum fjøll heldur enn við sjóvarmálan gevur okkum eina fatan av, at jørðin og hagin har hevði størri týdning í tátíðarinnar samfelag, enn sjógvurin hevði. Seinni var tingstaðurin tó fluttur inn í Vág.
Áðrenn tunnilin kom norðurum, lá bygdin Árnafjørður sera avbyrgd. Bygdin roknast fyri at vera landnámsbygd. Har búgva eini 60 fólk nú.
Árnafjørður hevur avbera vakra sandstrond, bátahyl og eina lítla kai. Hetta ger Árnafjørð til eitt satt paradís hjá børnum.
Meira nágreinilig frágreiðing um gongutúrin til Katlarnar er í bókini “Hiking in the Faroe Island” ella “Færøerne til Fods”. Gongutúrur nr. 2 í bókunum er tann til Katlarnar. Tekstirnir eru tiverri einans á enskum og donskum.
Ein styttri Føroysk frágreiðing, saman við myndum o.ø. sæst á heimasíðuni Hiking.fo.


text: SMJ Ráðgevandi verkfrøðingar er eitt virki við royndum við ráðgeving og projektering síðan 1969. Við støði í hesum royndum og samanleggingini við KJ Elráð og RM Bólkin, hava vit førleikar til at loysa ymiskar uppgávur innan installatiónir, orkuráðgeving, trygdar- & brunaráðgeving, umhvørvisráðgeving og byggi- & verkætlanarleiðslu. Vit hava nógvar royndir og harvið ment okkara vitan ígjøgnum nógvu verkætlanirnar, vit hava luttikið í, í Føroyum og uttanlands. Stór orka verður løgd í at vera við í fremstu røð. Vit leggja dent á at hava dugnalig starvsfólk og gott samstarv við feløg bæði her og uttanlands. Vit eru til reiðar at átaka okkum krevjandi uppgávur, har tørvur er á bæði serkunnleika og arbeiðsorku.


text:
Vága Floghavn skrivaði í januar 2011 út kapping um heildarráðgeving í sambandi við um- og útbygging av farstøð í Vága Floghavn. 4 samtøk luttóku í kappingini, og vann FAERPORT samtakið kappingina. 17. juni skrivaði FAERPORT undir avtalu við Vága Floghavn um at standa fyri heildarráðgeving, nú farstøðin skal projekterast og bjóðast út. Íblásturin til nýggju farstøðina hjá P/F Vága Floghavn er komin frá bretsku barakkunum, sum vóru bygdar í Føroyum undir krígnum. Tann eyðkendi bogin, sum barakkirnar høvdu, er nútímansgjørdur, og samstundis sær farstøðin út sum ein altjóða fráfaringarhøll. Umframt farstøðina verður ein tænastubygningur bygdur, sum skal hýsa umsiting hjá Vága Floghavn, Atlantic Ariways, Posta og Taks. Ein partur av tænastubygninginum verður sløkkiliðstøð og garasjur hjá kavaruddingarmaskinum. Bygningarnir eru 6600 fermetrar tilsamans.Tað eru fleiri myndir á heimasíðunum hjá SNA og Árni Winther Arkitektar. Sí brot úr Degi og Viku niðanfyri.
Byggiharri: Vága floghavn
Ráðgevarar: FAERPORT samtakið (Árni Winther Arkitektar, Selmar Nielsen Arkitektur, LBF, SMJ Ráðgevandi verkfrøðingar umframt Cowi sum undirráðgeva)